section_heading: Pregled
paragraph_text: Humor dolazi iz nekoliko izvora. Ključ je interakcija između Dela i Rodneyja, jer su čiste suprotnosti u osobnosti i nastupu. Dobar dio humora dolazi od crta karaktera pojedinih likova, kao što je Delovo pomanjkanje kulturne uglađenosti, unatoč njegovim pretenzijama, što se najbolje očituje kroz njegovo pogrešno korištenje francuskih fraza ili tvrdnji da je yuppy; općenita glupavost Djeda i Brzog i razuzdana Boyciejeva snobovština. Postoji nekoliko stalnih šaljivih skečeva, kao što su onaj u kojem Brzi konstantno Rodneyja oslovljava s "Dave", Albertova uzrečica "za vrijeme rata...", Delova navodna dugotrajna veza s Marlene i rasklimani kombi.